*Projekts*

**VIENOŠANĀS**

**PAR atlīdzību par 2019., 2020. un 2021.gadā veikto reprogrāfisko reproducēšanu**

**valsts pārvaldē**

Rīgā       2019.gada \_\_\_.\_\_\_\_\_\_\_\_\_

**Latvijas Republikas Kultūras ministrija**, reģistrācijas Nr.90000042963, adrese: K.Valdemāra iela 11a, Rīga, LV – 1364, (turpmāk – Ministrija), kuru, pamatojoties uz Ministru kabineta 2019.gada \_\_\_.\_\_\_\_\_\_\_\_\_ sēdes protokollēmuma (Nr.\_\_ \_\_.§) „Informatīvais ziņojums „Par vienošanos par atlīdzības noteikšanu un izmaksu par 2019., 2020. un 2021.gadā veikto reprogrāfisko reproducēšanu valsts pārvaldē”” 3.punktā doto uzdevumu, pārstāv kultūras ministrs \_\_\_\_\_\_\_\_\_\_\_\_\_, no vienas puses, un

**Biedrība „LATREPRO”**,reģistrācijas Nr.40008202660, juridiskā adrese: K.Valdemāra iela 6, Rīga, LV – 1010, (turpmāk – LATREPRO), kura 2014.gada 17.jūnijā saņēmusi Kultūras ministrijas atļauju Nr.8-1/2 veikt autoru mantisko tiesību kolektīvo pārvaldījumu attiecībā uz reprogrāfisko reproducēšanu personiskai lietošanai un kuru, pamatojoties uz statūtiem, pārstāv valdes priekšsēdētāja **Vija Kilbloka**, no otras puses, turpmāk kopā saukti Puses, bet katrs atsevišķi – Puse,

ņemot vērā saskaņā ar Ministru kabineta 2014.gada 10.septembra rīkojumu Nr.490 „Par komisiju atlīdzības noteikšanai par reprogrāfisko reproducēšanu” izveidotās komisijas panākto vienošanos ar LATREPRO par 2019., 2020. un 2021.gadā veikto reprogrāfisko reproducēšanu valsts pārvaldē un Ministru kabineta 2019.gada \_\_.\_\_\_\_\_\_\_\_ sēdē atbalstīto informatīvo ziņojumu „Par vienošanos par atlīdzības noteikšanu un izmaksu par 2019., 2020. un 2021.gadā veikto reprogrāfisko reproducēšanu valsts pārvaldē”, kā arī pamatojoties uz Autortiesību likuma 35.pantu,

noslēdz šādu vienošanos:

1. Par vienu autordarbu reprogrāfiskajai reproducēšanai izmantoto iekārtu valsts pārvaldē 2019., 2020. un 2021.gadā autoriem un izdevējiem izmaksājamās atlīdzības lielums ir 59,04 *euro*.
2. Kopējais iekārtu, kas viena gada laikā 2019., 2020. un 2021.gadā tiek izmantots autordarbu reprogrāfiskajai reproducēšanai valsts pārvaldē, skaits ir 2 304,6.
3. Autoriem un izdevējiem par 2019., 2020. un 2021.gadā veikto reprogrāfisko reproducēšanu valsts pārvaldē izmaksājamās atlīdzības lielums par katru gadu ir 136 893 *euro*.
4. Atlīdzības summa 2020., 2021. un 2022.gadā LATREPRO izmaksājama, pamatojoties uz atsevišķu Pušu rakstveida vienošanos, kurā noteikts, ka tā tiek sadalīta autoriem un izdevējiem Autortiesību likumā noteiktajā kārtībā un LATREPRO sniedz pārskatu par veikto sadali. Vienošanos Puses noslēdz katru gadu ne vēlāk kā mēneša laikā pēc kārtējā valsts budžeta likuma spēkā stāšanās.
5. Vienošanās sastādīta latviešu valodā uz 2 (divām) lapām, 2 (divos) identiskos eksemplāros ar vienādu juridisko spēku, katrai Pusei pa vienam eksemplāram.

|  |  |
| --- | --- |
| Ministrijas vārdākultūras ministrs | LATREPRO vārdāvaldes priekšsēdētājaV.Kilbloka |

Kultūras ministra p.i.

zemkopības ministrs K.Gerhards

Vīza: Valsts sekretāre  D.Vilsone

Īvāns 67330240

Jurgis.Ivans@km.gov.lv